## **RISIKOVURDERING** – For utendørs undervannsaktivitet Denne risikovurderingen er generell og inneholder det viktigste. Alle typer aktiviteter vil imidlertid bli påvirket av de variable faktorene som til enhver tid er gjeldende, for eksempel mennesker, været og de øvrige omgivelsene. Ofte vil også flere risikofaktorer være til stede samtidig og det gir økt kompleksitet og total risiko. Dette bør de som leder aktiviteten, for eksempel dykkeleder, reflektere over og tilpasse aktiviteten deretter.

|  |  |  |
| --- | --- | --- |
| ****Deloppgave**** | ****Risikomoment**** | ****Tiltak**** |
| Forberede dykkingen | * Overse eller glemme nødvendige deler av planleggingen | * Dykkeleder utpekes i god tid før dykkearrangementet, slik at hun/han får anledning til å sette seg godt inn i rollen før oppmøte på dykkeplass * Dykkeleder gjennomfører felles briefing på dykkeplassen i henhold til sjekklister (Felles dykkejournal, PLUMSA og Alarmplan) * Alle dykkepar eller team gjennomfører egen sjekk (BUGS) |
| Komme deg ut i og opp fra vannet | * Skli eller falle med dykkerutstyret på ryggen * Treffe dykkere eller gjenstander i vannet ved ihopp | * Unngå glatt berg eller løse eller glatte steiner * Ta bort løse gjenstander som greiner og eller tang som ligger i veien * Se over kant på brygge og eller kaie før ihopp, finn et sted uten tauverk eller andre gjenstander, og med stor nok dybde * Hold avstand til dykkeren foran deg når dere går langs land eller opp dykkestige |
| Svømme og eller oppholde deg i overflaten | * Store bølger som skyller over ansiktet * Nærgående båttrafikk som ikke ser deg * Utmattelse | * Sørg for positiv oppdrift før ihopp * Ha pusteventilen i munnen ved ihopp, kontroller at den gir gass * Oppretthold synlig kontakt med dykkeleder, kommuniser OK ved behov |